Genom (Ing. "genome"), ing genetika, iku sakabèhing bahan genetik kang nggawa kabèh informasi panyengkuyung panguripan ana ing makluk urip, kalebu wujud gen utawa ora. Ing sakabèhing makluk urip, cakupan genome iku kabèh informasi genetik kang digawa DNA, ing inti sel (nukleus), mitokondria, utawa plastida. Virus tinamtu nduwé genom kang wujudé RNA. Istilah iki kawanuhaké déning Hans Winkler, profesor saka Universitas Hamburg, Jerman ing taun 1920, siji singkatan ("portmanteau") sakagene lan chromosome. Kajian kang nyinaoni bahan genetik kanthi tenanan iku dikenal kanthi sebutan genomika ("genomics").